**Srínivása Ajjangár Rámánudžan** (tamil. ஸ்ரீனிவாச ராமானுஜன்; angl. Srinivasa Ramanujan; \* 22. december 1887, Erode, India – † 26. apríl 1920, Chetput) bol indický matematik, široko uznávaný ako jeden z najbrilantnejších v nedávnej histórii. Prakticky bez akéhokoľvek formálneho vzdelania v matematike prispel podstatne k oblastiam analýzy, teórie čísel a nekonečných radov.

Životopis
---------

Rámánudžan, ktorý sa narodil a vyrastal v Erode v štáte Tamilnádu v Indii, bol prvýkrát oboznámený s formálnou matematikou vo veku desiatich rokov. Preukázal prirodzený talent v matematike a S. L. Loney mu poskytol knihy o pokročilej trigonometrii. Knihu zvádol vo veku trinástich rokov a objavil aj vlastné zákonistosti. V škole preukázal skutočného génia a získal od školy ocenenia. Vo veku sedemnástich rokov Ramanujan viedol vlastný matematický výskum Bernoulliho čísel a Eulerovej–Mascheroniho konštanty. Získal štipendium na štúdium na štátnej vysokej škole v Kumbhakóname. Neuspel v predmetoch netýkajúcich sa matematiky a stratil nárok na štipendium. Potom prestúpil na inú vysokú školu so zámerom vykonávať tam nezávislý matematický výskum. V roku 1909 si zobral za manželku deväťročnú Džanaki Ammal v súlade so želaním svojich rodičov. Na živobytie si zarábal ako úradník v *Madras Port Trust Office*. V rokoch 1912 – 1913 Ramanujan poslal vzorky svojich hypotéz trom akademikom na Cambridgskej univerzite. Iba G. H. Hardy rozpoznal jeho vynikajúcu prácu a požiadal Ramanujana, aby pod jeho vedením študoval v Cambridgi.

Rámánudžan celý život trpel zdravotnými problémami. Jeho stav sa po príchode do Británie zhoršil a bola mu diagnostikovaná tuberkulóza a závažný nedostatok vitamínov. Bol odoslaný na ústavnú liečbu do sanatória. V roku 1919 sa vrátil Kumbakonamu, kde krátko na to roku 1920 zomrel.

Za svoj krátky život, počas nezávislej práce a spolupráce s Hardym, Rámánudžan zozbieral vyše 3 500 výsledkov (väčšinou ohľadne identít a rovníc). Hoci malé množstvo týchto výsledkov bolo chybných a niektoré už boli iným matematikom známe, neskôr bola dokázaná správnosť väčšiny jeho výsledkov. Formuloval výsledky, ktoré boli originálne a veľmi nekonvenčné, ako Ramanujanovo prvočíslo a Ramanujanova théta funkcia, a tieto inšpirovali množstvo ďalšieho výskumu. Niektoré z jeho najdôležitejších objavov však iba pomaly vstupovali do matematického mainstreamu. Nedávno našli Rámánudžanove vzorce aplikáciu na poli kryštalografie a teórii superstrún. Medzinárodne začal vychádzať *Ramanujan Journal* s cieľom publikovať prácu vo všetkých oblastiach matematiky, ktoré Rámánudžan ovplyvnil.

Odkazy v kultúre
----------------

* Postava "Yugo Amaryl" v románe *Predohra k Základni* (1988) od Isaaca Asimova je založená na Ramanujanovi.
* Vo filme *Dobrý Will Hunting* (1997) bol uvedený ako príklad matematického génia.
* Biografia Muž, ktorý poznal nekonečno (2015) .

Referencie
----------

1. 1 2  PETERSON, Doug. *Raiders of the Lost Notebook* [online]. UIUC College of Liberal Arts and Sciences, [cit. 2007-06-22]. Dostupné online.
2. ↑  BERNDT, Bruce C.. *Ramanujan: Essays and Surveys*. [s.l.] : American Mathematical Society, 2001. ISBN 0-8218-2624-7. S. p9.
3. ↑  BERNDT, Bruce C.. *Ramanujan's Notebooks Part V*. [s.l.] : SpringerLink, 2005. ISBN 0-387-94941-0. S. p4.
4. ↑   Rediscovering Ramanujan. *Frontline*, August 1999, s. 650. Dostupné online [cit. 2007-06-23].
5. ↑  ONO, Ken. Honoring a Gift from Kumbakonam. *Notices of the American Mathematical Society*, June-July 2006, s. 650. Dostupné online [cit. 2007-06-23].
6. ↑  ALLADI, Krishnaswami. *Analytic and Elementary Number Theory: A Tribute to Mathematical Legend Paul Erdös*. Norwell, Massachusetts : Kluwer Academic Publishers, 1998. ISBN 0-7923-8273-0. S. p6.

Iné projekty
------------

CommonsCommons
* Spolupracuj na Commons Commons ponúka multimediálne súbory na tému **Srínivása Ajjangár Rámánudžan**
* Spolupracuj na Commons Commons ponúka multimediálne súbory na tému **Srínivása Ajjangár Rámánudžan**

Zdroje
------

*Tento článok je čiastočný alebo úplný preklad článku Srinivasa Ramanujan na anglickej Wikipédii.*

Autoritné údaje: * BnF: 12305056s
* GND: 118748955
* ISNI: 0000 0001 2125 2846
* LCCN: n50054441
* NK ČR: jx20070813001
* VIAF: 27132864
* WorldCat: lccn-n50054441